open-index/open-wikipedia-markdown huggingface dataset:
חוף שקלטון

**חוף שקלטון** (באנגלית: **Shackleton Coast**) הוא חלק מחוף שטח חסות רוס, שבאנטארקטיקה.

החוף מצוי מצידו המערבי של מדף הקרח רוס - באזור שבין כף סלבורן ופסגת איירדרופ, בצידו המזרחי של קרחון בירדמור. הר צ'יוורס בגובה של 1765 מ' ופסגת סטורם  בגובה של מעל 3 ק"מ ממקומים באזור.

## היסטוריה
### מקור השם

שמו של החוף ניתן לו בשנת 1961 על ידי ועדת השמות האנטארקטית של ניו זילנד.

החוף נקרא על שמו של סר ארנסט שקלטון, שבשנים 1901–1903 היה אחד המשתתפים במשלחת סקוט לכיבוש הקוטב הדרומי. לאחר מכן הוביל שלוש משלחות חקר לאנטארקטיקה ובהן משלחת נמרוד (בין השנים 1907–1909). שקלטון גילה את האזור שבין מפרצון שקלטון לקרחון בירדמור, וכן גילה את המסלול הנוח ביותר להגיע אל הקוטב הדרומי, אך בשל מחסור באספקה הגיע למרחק של 180 קילומטרים מהקוטב.

## לקריאה נוספת

• Ute Christina Herzfeld, **[https://books.google.co.il/books?id=fIrcBQAAQBAJ&pg=PA242&lpg=PA242&dq=%22Shackleton+Coast%22&source=bl&ots=TT6IDb2N8p&sig=ACfU3U18UFJcCZdgBhW6_kYnUbUxC3e3Xw&hl=en&sa=X&ved=2ahUKEwjirL3ljYnnAhXBblAKHQTMBVc4ChDoATAAegQICBAB#v=onepage&q=%22Shackleton%20Coast%22&f=false Atlas of Antarctica: Topographic Maps from Geostatistical Analysis of Satellite Radar Altimeter Data]**, P 243

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA709&lpg=PA709&dq=%22Shackleton+Coast%22&source=bl&ots=PErrkTqi0A&sig=ACfU3U01g_o1d_qkBwnqxnRwtHJ8cgPKew&hl=en&sa=X&ved=2ahUKEwiFjpPujYnnAhWHLlAKHSygBoo4FBDoATAAegQIChAB#v=onepage&q=%22Shackleton%20Coast%22&f=false The Transantarctic Mountains: Rocks, Ice, Meteorites and Water]**, PP 162, 427, 709

## קישורים חיצוניים
* חוף שקלטון באתר הגאזט האנטארקטי של ארצות הברית
* חוף שקלטון באתר הגאזט האנטארקטי של ממשלת ניו זילנד
* חוף שקלטון באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור חוף שקלטון
* חוף שקלטון באתר "מפות עתיקות"

## הערות שוליים

*
שקלטון
אנדריי קוז'ינוב

**אנדריי קוז'ינוב** (נולד ב-28 בדצמבר 1979) הוא פוליטיקאי ישראלי שכיהן כחבר הכנסת מטעם מפלגת תל"ם בסיעת יש עתיד – תל"ם. קודם לכן היה עיתונאי וחוקר בממרי, אשר שימש ככתב הצבאי של ערוץ 9 ושימש כשליח הערוץ לאוקראינה בתקופת הקרבות בחצי האי קרים עם רוסיה.

## ביוגרפיה
קוז'ינוב נולד בקאזאן, רוסיה הסובייטית שבברית המועצות דאז. עלה לישראל בשנת 1997. שירת ביחידת דובר צה"ל, שם שימש כראש דסק התקשורת הרוסית.

הוא בעל תואר ראשון ביחסים בינלאומיים ותואר שני במדעי החברה מהאוניברסיטה העברית. משמש כחוקר בממרי (המכון לחקר תקשורת המזרח התיכון).

במהלך הבחירות לכנסת ה-23 שימש כדובר "כחול לבן" לציבור הרוסי. בבחירות אלה נכנס לראשונה לכנסת, כשהוצב במקום 33, במקומו של גדי יברקן שהודח עקב מעבר לליכוד.

במהלך כהונתו בכנסת ה-23 היה חבר בשלוש ועדות: ועדת העלייה, הקליטה והתפוצות, ועדת המדע והטכנולוגיה ובוועדה המשותפת לוועדת העבודה, הרווחה והבריאות וועדת העלייה, הקליטה והתפוצות לדיון בהצעת חוק קליטת חיילים משוחררים.

קוז'ינוב הגיש כ-45 הצעות חוק פרטיות, מהן כ-37 הוסרו טרם הדיון המוקדם ו-8 נדחו לאחר דיון מוקדם. בנוסף היה שותף להצעה אחת לפיזור הכנסת יחד עם כ-18 חברי כנסת נוספים מהמפלגות יש עתיד – תל"ם ומרצ שעברה בקריאה ראשונה.

## חיים אישיים
קוז'ינוב נשוי ואב לשלושה ומתגורר בפתח תקווה.

## קישורים חיצוניים
* 
* אנדריי קוז'ינוב, באתר ערוץ הכנסת

## הערות שוליים

קטגוריה:עולים בשנות ה-1990
קטגוריה:חברי הכנסת העשרים ושלוש
קטגוריה:חברי הכנסת מטעם תל"ם
קטגוריה:חברי הכנסת מטעם כחול לבן
קטגוריה:חברי הכנסת מטעם יש עתיד – תל"ם
קטגוריה:כתבי חדשות חוץ ישראלים
קטגוריה:כתבים צבאיים ישראלים
קטגוריה:חיילי דובר צה"ל
קטגוריה:שליחי כלי תקשורת ישראליים לאירופה
קטגוריה:בוגרי האוניברסיטה העברית בירושלים
קטגוריה:פתח תקווה: חברי הכנסת
קטגוריה:ישראלים ילידי ברית המועצות
קטגוריה:ישראלים שנולדו ב-1979
פול בורז'ה

**פול בורז'ה** (בצרפתית **Paul Charles Joseph Bourget**; 2 בספטמבר 1852, אמיין – 25 בדצמבר 1935, פריז) היה מבקר ספרות וסופר צרפתי. הוא היה חמש פעמים מועמד לקבלת פרס נובל לספרות.

## ביוגרפיה
פול בורז'ה נולד באמיין למשפחה של פרופסור למתמטיקה. הוא למד בתיכון לואי הגדול ואחר כך באקול פראטיק דה אוטז אטיד.

את היצירות הראשונות שלו פול בורז'ה פרסם בשנת 1872. בשנת 1884 הוא נסע לבריטניה ושם פרסם את הסיפור הראשון שלו. בהמשך הוא כתב מספר יצירות ספרותיות שזכו להצלחה.

בשנת 1894 פול בורז'ה התקבל לאקדמיה הצרפתית ובשנת 1895 התקבל ללגיון הכבוד.

בשנות ה-60 של המאה ה-19 הוא עזב את הדת, אך בהדרגה חזר והחל מ-1901 נעשה קתולי אדוק.

בשנת 1914 הוא פרסם שד הצהריים שבהמשך עובד למחזה שהועלה גם בעברית ומספר סרטים.

בשנת 1929 פול בורז'ה פרסם ספר Le Visage de l'Italie עם הקדמה של בניטו מוסוליני.

## קישורים חיצוניים

* עבודות שכתב באתר פרויקט גוטנברג
* 
* 
* 

## הערות שוליים

קטגוריה:סופרים צרפתים
קטגוריה:מבקרי ספרות צרפתים
קטגוריה:חברי האקדמיה הצרפתית
קטגוריה:קצינים בלגיון הכבוד
קטגוריה:אישים הקבורים בבית הקברות מונפרנאס
קטגוריה:מחזאים צרפתים
קטגוריה:צרפתים שנולדו ב-1852
קטגוריה:צרפתים שנפטרו ב-1936
נג'צנק

**נג'צנק** (בהונגרית: **Nagycenk**) הוא כפר במחוז גיור-מושון-שופרון, שבצפון-מערב הונגריה.

## יהודי נג'צנק
בנג'צנק חיו מעט יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
פאולינה גרסיה

**פאולינה גרסיה** (בספרדית: **Pali García**; נולדה ב-27 בנובמבר 1960, סנטיאגו דה צ'ילה) היא שחקנית קולנוע טלוויזיה ותיאטרון, במאית תיאטרון ומחזאית צ'יליאנית. זוכת בפרס השחקנית הטובה בפסטיבל הסרטים הבינלאומי בברלין לשנת 2013.

## ביוגרפיה
פאולינה גרסיה נולדה בסנטיאגו, צ'ילה. היא למדה באוניברסיטה בעירה וקיבלה תואר בתיאטרון, בימוי וספרות.

עוד בהיותה סטודנטית היא השתתפה בהצגות של התיאטרון באוניברסיטה. בשנת 1984 היא השתתפה לראשונה בסדרת טלוויזיה.

בשנת 1993 היא ביימה לראשונה ויצירה שלה זכתה בפרס APES הצ'יליאני.

פאולינה גרסיה מלמדת בבית הספר לתיאטרון באוניברסיטה ובמוסדות נוספות.

בשנת 2013, על משחקה בסרט גלוריה היא קיבלה פרס השחקנית הטובה בפסטיבל הסרטים הבינלאומי בברלין. בנוסף לכך בצ'ילה היא קיבלה שלוש פעמים פרס APES עבור משחק ובימוי ופעמיים פרס Altazor עבוד משחק. בשנת 2014 היא קיבלה פרס עבור משחקה בפסטיבל הסרטים בברזיל.  

בשנת 2017 השתתפה בדרמה הפוליטית הארגנטינאית "הפסגה" לצד השחקן ריקרדו דרין. 

בשנת 2022 כיכבה לצדה של לואיסנה לופילטו בסרט הפשע הארגנטינאי "פיפה"; הסרט השלישי בסדרה לאחר "הנערה הנעדרת" ו"תחושת בטן". 

## קישורים חיצוניים

קטגוריה:ילידות 1960
קטגוריה:שחקניות קולנוע וטלוויזיה צ'יליאניות
קטגוריה:שחקניות תיאטרון צ'יליאניות
קטגוריה:במאיות תיאטרון
קטגוריה:מחזאיות
גלינה ויינגרטן

**גלינה ויינגרטן** (ברוסית: **Галина Вайнгартен**; נולדה בשנת 1953) היא אתלטית עבר יהודיה - סובייטית, זוכת מדליית ארד באליפות אירופה באתלטיקה לנוער הראשונה (1970) בריצת 800 מטר.

## ביוגרפיה

באליפות אירופה באתלטיקה הראשונה לנוער (מתחת לגיל 20)  שנערכה בפריז, צרפת ב-13 בספטמבר 1970 זכתה ויינגרטן במדליית ארד בריצת 800 מטר בתוצאה של 2:06.45 דקות, אחרי וולטרוד שטרוצר ממזרח גרמניה (2:05.29 דקות) וזילביה שנק ממערב גרמניה (2:05.30 דקות).

בשנת 1973 קבעה ויינגרטן בריצת 800 מטר תוצאה של 2:05.3 דקות, תוצאה שדירגה אותה במקום השני בברית המועצות לגילה ו-11 בכלל.

## חייה האישיים
בתה של גלינה היא אירינה ויינגרטן, אלופה ושיאנית ישראל בריצות למרחקים בינוניים.

## קישורים חיצוניים

* גיליון חודש יוני של מגזין עולם הריצה יצא השבוע למדפים - תמונה של גלינה ויינגרטן, sportweb 9 ביולי 2019
* Галина Вейнгартен,rusathletics, 1971 
* Галина Вейнгартен,rusathletics, 1974 

## הערות שוליים

קטגוריה:אתלטיות יהודיות
קטגוריה:אתלטיות סובייטיות
קטגוריה:ילידות 1953
קטגוריה:סובייטים שנולדו ב-1953
דב בריש איינהורן

הרב **דב בעריש איינהורן** (ה'תרל"ז-ה'תש"ב) היה מרבני יהדות פולין לפני השואה. נרצח בשואה.

## ביוגרפיה
הרב דב בעריש איינהורן נולד בשנת תרל"ז (1877) בעיר אמסטוב (Mstów) בשלזיה פולין לאביו הרב אפרים צבי רב של העיר ומייסד ישיבת אמסטוב המכונה "אמת - טוב".

בשנת 1888 בגיל אחת עשרה גלה מבית אביו למשך שלוש שנים לרב לובלינסקי באלקוש, כדי ללמוד בהתמדה מספר מסכתות עם מפרשים, והאדמו"ר מראדומסק עודד אותו להתגבר על געגועיו הטבעיים לבית אביו ולגדול בתורה. לאחר שנבחן בעל פה על אותם המסכתות עבר ללמוד בישיבתו של אביו באמסטוב, והיה לאחד ממובחרי הלומדים שם. בגיל חמש עשרה התחתן עם בתו של רבי פנחס מנחם יוסטמן ה"שפתי צדיק" בגור, ועבר לגור בסמוך לחותנו שדר בסמוך לגיסו האדמו"ר בעל "שפת אמת". הם זירזוהו תמיד להמשיך ביגיעתו בתורה בקדושה וטהרה. הרב והרבנית לא נפקדו בזרע של קיימא והסכימו להתגרש. בזיווג שני נשא הרב דב בעריש את אלמנתו של רבי יעקב יוסף הכהן מקלאביצק מחבר ה"אמת ליעקב", בנו של האדמו"ר רבי אברהם ישכר בער הכהן מראדומסק.

### רבנות אמסטוב וראש ישיבה
בשנת תרס"א (1901) נפטר אביו, והרב דב בעריש מונה למלא את מקומו אחר כך קיבל הסכמה להוראה מהגאון רבי יצחק יהודה שמלקיש רב של העיר לבוב. יחד עם היותו אב"ד ורב באמסטוב, כיהן שם גם כראש ישיבת אמסטוב, ונתן שם "נחלת אפרים" להישיבה לזכר נשמת אביו. הרב דב בעריש היה ראש ישיבה במשך כמעט ארבעים שנה עד השואה. והישיבה היה נחשבת כאחת מהישבות החשובים ביותר בכל מדינת פולין. היה לו הרבה תלמידים חשובים, וביניהם, הרב שלמה זאב צווייגענהאפט אשר כיהן לפני השואה כאחד של השבעה ראשי השוחטים במדינת פולין וליטא ואחר השואה רב עיר הנובר ומדינת סקסוניה התחתונה.

בחג השבועות ה'תש"ב, סירבו הרב דב בעריש ופרנס הקהילה ר' שבתי שלום גרינברג לעלות על הרכבות לטרבלינקה. אז, רצחו אותם הנאצים ביריות לעיני אנשי הקהילה.

## ספריו
הרב דב בעריש היה עוסק בכתיבת חידושי תורה רבים ובעריכת כתבי אביו. אך רוב הדברים לא פורסמו ואבדו בשואה. בשנות השואה הוגלה עם בני משפחתו ועדתו לגטו ראדומסק. כשעמד להשלח למשרפות טרבלינקה, ביקש מתלמידיו שיזכו להישאר בחיים לשוב ולחפש את כתביו, שהסתיר בתור קיר בביתו. אך הכתבים נעלמו ואבדו, ושוב לא נמצאו. בשנת תש"ן שרידים מתורתו יצאו על ידי דוד אברהם מנדלבוים בספר "שארית אפרים-דב" הכולל גם שרידים מחידושי אביו, הרב אפרים צבי.

## קישורים חיצוניים
ניסיונם של יהודים להידמות לגויים, לא מועילה ומגבירה את שנאת ישראל, הרב דב בעריש איינהורן הי"ד, אתר תורתך לא שכחתי.

## הערות שוליים

קטגוריה:ראשי ישיבה חסידים במזרח אירופה
קטגוריה:ראשי ישיבה פולנים
קטגוריה:רבנים שנספו בשואה
קטגוריה:רבנים פולנים
קטגוריה:ילידי 1877
קטגוריה:פולנים שנפטרו ב-1942
מיטל נסים

**מיטל נסים** (נולדה ב-24 ביוני 1983) היא משוררת ישראלית, דוקטור לספרות, מרצה ומורה לספרות.

## ביוגרפיה
נולדה וגדלה בקריית מוצקין. בעלת תואר דוקטור בספרות מאוניברסיטת תל אביב. לפני כן למדה ספרות ופסיכולוגיה באוניברסיטת חיפה.

את ספר שיריה הראשון "פרובינציאלית" הוציאה בשנת 2012. בשנת 2016 הוציאה לאור את ספרה השני "מורה עובדת קבלן". הספר יצא על רקע העסקתה כמורה בתנאים של מורת קבלן. ספרה השלישי "לא אבודה בקריון" יצא לאור בשנת 2020, ובמרכזו, מרכז הקניות "הקריון", המצוי בקריות. ספרה הרביעי יצא ב–2025, "שם קשה לילד קטן" בהוצאת עם עובד.

בשנת 2018 זכתה בפרס אביב לשירה, הניתן במסגרת פסטיבל המשוררים במטולה.

נסים מלמדת ספרות בבית ספר תיכון וכן בחוג לספרות, דרמה ומבע יצירתי במכללת אורנים.

## חיים אישיים
נסים נשואה ואם לשלושה ילדים. 

מתגוררת בקריית מוצקין.

## ספריה
* **פרובינציאלית,** הוצאת פרדס, 2012
* **מורה עובדת קבלן,** הוצאת פרדס, 2016
* **לא אבודה בקריון,** הוצאת עם עובד, 2020
* **שם קשה לילד קטן**, הוצאת עם עובד, 2025

## קישורים חיצוניים

* 
* 
* 
### משיריה
* 
* 
* 
* 

## הערות שוליים

קטגוריה:משוררות ישראליות
קטגוריה:משוררים ישראלים
קטגוריה:בוגרות אורט קריית מוצקין
קטגוריה:בוגרי אורט קריית מוצקין
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:מורות לספרות עברית
קטגוריה:מורים לספרות עברית
קטגוריה:קריית מוצקין: אישים
קטגוריה:ישראליות זוכות פרסים: שירה
קטגוריה:משוררות כותבות עברית
קטגוריה:משוררים כותבי עברית
קטגוריה:סגל אורנים - המכללה האקדמית לחינוך
קטגוריה:ישראליות שנולדו ב-1983
קטגוריה:ישראלים שנולדו ב-1983
יחסי מקדוניה הצפונית – שווייץ

ממוזער|שגרירות שווייץ בסקופיה
**יחסי מקדוניה הצפונית–שווייץ** הם היחסים הדיפלומטיים הרשמיים שבין **[[מקדוניה הצפונית|רפובליקת מקדוניה הצפונית]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת מקדוניה הצפונית לבין הקונפדרציה השווייצרית מתקיימים יחסים דיפלומטיים רשמיים, על פי משרד החוץ של שווייץ, היחסים הדיפלומטיים הרשמיים שבין רפובליקת מקדוניה הצפונית לבין הקונפדרציה השווייצרית הם יחסים דיפלומטיים טובים, חמים וידידותיים.

בשנת 1994, שנה אחת לאחר שהמדינה זכתה בעצמאותה מיוגוסלביה, שווייץ מינתה את השגריר שלה בסופיה, בירת בולגריה להיות אמון גם על מקדוניה הצפונית. שווייץ סיפקה שישה שוטרים לסוכנות האומות המאוחדות שמטרתה הייתה לשמור על שלום ביוגוסלביה לשעבר. שווייץ תרמה למדינה על מנת שתקיים את מפקד האוכלוסין הראשון שלה ב-1994 והקימה תחנת רדיו מקומית בסקופיה בשנת 1995.

מאז שנת 1996, מקדוניה הצפונית מהווה מדינה מועדפת עבור שיתוף פעולה שווייצרי במזרח אירופה. שווייץ פתחה את שגרירותה בסקופיה בירת מקדוניה בשנת 2000.

## שווייצרים במקדוניה הצפונית
על פי הלשכה השווייצרית המרכזית לסטטיסטיקה, בסוף שנת 2018 התגוררו במקדוניה הצפונית שלוש מאות חמישים ושבעה אזרחים שווייצרים.

## נציגויות דיפלומטיות
* מקדוניה הצפונית מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.
* שווייץ מיוצגת במקדוניה הצפונית בדרג השגרירות באמצעות שגרירות רשמית שהיא מחזיקה בסקופיה, בירת המדינה.

## קישורים חיצוניים

* Bilateral relations Switzerland–North Macedonia, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
שי כספי

**שי כספי** (נולד בשנת 1960) הוא כדורסלן עבר ישראלי, בגובה 2.02 מטר, ששיחק, בין היתר, בבית"ר תל אביב ובנבחרת ישראל.

## ביוגרפיה
כספי החל את הקריירה בגיל 17 בקבוצת הנוער של בית"ר תל אביב. הוא היה חלק ממחלקת נוער מפוארת של הקבוצה באותן שנים. הישג השיא של מחלקת הנוער היה בזכיית קבוצת הנוער באליפות המדינה בעונת 75/76 - הישג חד פעמי שלא חזר על עצמו.

בהמשך עבר להפועל גן שמואל מהליגה השנייה, וסייע לעלייתה לליגה הראשונה. לאחר מכן חזר כספי לבית"ר תל אביב, ושיחק במדיה עוד חמש עונות. לאחר שהסתכסך עם הנהלת הקבוצה והושם בהסגר, עבר כספי למכבי חיפה באמצעות החלטת בית משפט.

בתום עונה אחת, עבר כספי למכבי נתניה שעמה ירד ליגה. בליגה השנייה חזר לשחק בבית"ר תל אביב. סך הכל קלע למעלה מ-2,000 נקודות בקריירה.

בנבחרת ישראל רשם כספי 32 הופעות, ושיחק בטורניר הקדם אולימפי 1984.

לאחר הפרישה עבד כספי כמנהל תיקי לקוחות בחברת החשמל.

## קישורים חיצוניים

* פרופיל קלעי כל הזמנים, אתר מנהלת הליגה בכדורסל
* 

## הערות שוליים

קטגוריה:כדורסלני נבחרת ישראל
קטגוריה:כדורסלני הפועל גן שמואל
קטגוריה:כדורסלני בית"ר תל אביב
קטגוריה:כדורסלני מכבי חיפה
קטגוריה:כדורסלני אליצור עירוני נתניה
קטגוריה:עובדי חברת החשמל
קטגוריה:ישראלים שנולדו ב-1960
אורט חולון

**אורט חולון - בית הספר השש-שנתי ומכללה למנהיגות, מדעים וטכנולוגיה** הוא בית ספר שש שנתי (כיתות ז'-י"ב) בעיר חולון בבעלות רשת אורט ישראל. בבית הספר נלמדות המגמות: קולנוע, מנהלי רשתות, אלקטרוניקה, מחשבים ותקשורת.

"אורט חולון" ממוקם ברחוב פרופסור משה שור 2 בחולון. בתחילת שנת 2020 (שנת הלימודים תש"ף) בית הספר קיבל במעמד ראש עיריית חולון, מוטי ששון, פרס כספי בסך 30,000 ש"ח על הישגי בית הספר בתחום הערכי, הלימודי והחברתי.
* 1468 תלמידים (ממוצע של 32.1 תלמידים בכיתה).
* אחוז הזכאים לבגרות - 95.4%.

## ראו גם
* רשימת בוגרי בית הספר

## קישורים חיצוניים

* 
*השקמה חולון, המורים הופתעו: פרס כספי אורט חולון

## הערות שוליים

קטגוריה:אורט ישראל
קטגוריה:חולון: תיכונים
שלמה בלום

**שלמה בלום** (נולד בשנת 1954) הוא כדורסלן עבר ישראלי, ששיחק בעמדת הסנטר, בין היתר, בהפועל רמת גן ובנבחרת ישראל.

## ביוגרפיה
בלום החל את הקריירה בהפועל רמת גן בתחילת שנות השבעים כאשר הקבוצה הייתה בליגה השנייה. בעונת 1972/1973 שבה הקבוצה לליגה הראשונה, כאשר בלום הפך לשחקן בכיר בקבוצה. בלום שיחק עוד ארבע עונות במדי הפועל רמת גן, במהלכן סיימה הקבוצה פעמיים במקום השני ופעמיים במקום הרביעי.

בעונת 1977/1978 עבר בלום לבית"ר תל אביב, ושיחק במדיה במשך ארבע עונות. לאחר מכן שיחק עונה נוספת באליצור תל אביב.

סך הכל שיחק בלום 9 עונות בליגה הבכירה, בהן קלע 658 נקודות, בממוצע של 5.2 נקודות למשחק. 

בנבחרת ישראל רשם בלום 12 הופעות, ובשנת 1975 שיחק במדיה באליפות אירופה בכדורסל 1975, טורניר בו סיימה הנבחרת במקום השביעי.

## קישורים חיצוניים

* שלמה בלום קלעי כל הזמנים, אתר מנהלת הליגה
* פרופיל באתר פיב"א

## הערות שוליים

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני הפועל רמת גן
קטגוריה:כדורסלני בית"ר תל אביב
קטגוריה:אור יהודה: ספורטאים
קטגוריה:ישראלים שנולדו ב-1954
נינה נסביט

**נינה לינדברג נסביט** (באנגלית: **Nina Lindberg Nesbitt**; נולדה ב-11 ביולי 1994), המוכרת בשם הבמה **נינה נסביט** (באנגלית: **Nina Nesbitt**) היא זמרת-יוצרת סקוטית.

## ביוגרפיה
נסביט נולדה ב-11 ביולי 1994 באדינבורו, הממלכה המאוחדת.

ב-17 בפברואר 2014, הוציאה את אלבום המוזיקה הראשון שלה, *Peroxide*.

ב-11 בינואר 2018, הוציאה את הסינגל "Somebody Special".

ב-1 בפברואר 2019, הוציאה את אלבום המוזיקה השני שלה, *The Sun Will Come Up, the Seasons Will Change*.

## קישורים חיצוניים

* 

## הערות שוליים

קטגוריה:אמנים בריטים הידועים בשם במה
קטגוריה:זמרות-יוצרות בריטיות
קטגוריה:זמרות סקוטיות
קטגוריה:גיטריסטיות בריטיות
קטגוריה:פסנתרניות בריטיות
קטגוריה:בריטיות שנולדו ב-1994
קטגוריה:בריטים שנולדו ב-1994
עיר האוהלים

**עיר האוהלים** (**Tent City**) הוא סרט קולנוע ישראלי קצר מסוגת דוקו-דרמה בבימויו של אריה להולה לפי תסריט של ברוך דינר שגם הפיק אותו.
## הפקה והפצה
הסרט צולם במעברת בית ליד בסוף שנת 1950 בהפקת חברת "אולפני הסרטה בישראל" (אולפני הרצליה). את הרעיון לסרט קיבל ברוך דינר לאחר ביקור במעברת בית ליד. המוזיקה נכתבה בידי המלחין היהודי הנס מאי  ששילב בפסקול לחנים של ידידיה אדמון. עלילה הסרט מסופרת בעברית בקולו של הילד משה שעלה עם סבו מעיראק. עריכת הסרט נעשתה בלונדון, שם גם נערכה הקרנת הבכורה שלו, במרץ 1951, לפני הסגל הדיפלומטי בעיר.

ביולי 1951 נערכה הקרנה של הסרט בניו יורק לפני משלחות האו"ם של מספר מדינות.

בספטמבר 1951 הוצג הסרט בפסטיבל הסרטים של ונציה וזכה לביקורות חיוביות.

ביוני 1952 זכה הסרט בפרס ראשון בפסטיבל סרטים בבוסטון.

הסרט שמור בארכיון הסרטים היהודיים ע"ש סטיבן שפילברג ובספריית סינמטק תל אביב.
## תקציר העלילה
עולים חדשים ממדינות שונות מגיעים למחנה העולים בבית ליד. מחנה גדול המורכב משורות רבות של אוהלים. הם מקבלים ציוד אישי והמדריך יצחק מחלק אותם לאוהלים. לאוהל מס' 175 נכנסת משפחת ליכטנשטיין, הורים ובנם אגון. הם פליטי שואה מגרמניה. יצחק מכניס לאותו אוהל גם זוג פליטים מעיראק, את הילד היתום משה טביב וסבו נסים.

המרחק בין המשפחות רב - תרבות שונה, שפה שונה, הרגלים ומנהגים שונים. הגרמנים מביטים על העיראקים בבוז ובהתנשאות. משה מנגן בחליל ואגון חוטף אותו מידו. מתחילה ריצה והתגוששות לבסוף מחלל משה ואגון מתרצה ומתחילה ידידות בין שניהם שעוברת עד מהרה גם למבוגרים.

המורה מבקשה מהילדים לצייר, משה מצייר אוהלים ויעל מציירת גדר תיל עם צלבי קרס.

עם ההתקרבות בין המשפחות הם עורכים קבלת שבת וגב' ליכטנשטיין (אורנה פורת) מדליקה חמישה נרות שבת לכבוד כולם.

לבסוף מתחילים לבנות בתי שיכון בסמוך לעיר האוהלים עד שנופל האוהל האחרון ומתגלה השיכון. בסוף הסרט מתקין הסבא נסים מזוזות במשקופים.

## שחקנים

## קישורים חיצוניים

* היו סרטים - עיר האוהלים, באתר יוטיוב
* מחווה לאורנה פורת בעיר האוהלים, באתר יוטיוב
* עיר האוהלים בספר הקולנוע הישראלי

## הערות שוליים

קטגוריה:סרטי 1951
קטגוריה:סרטים בעברית
קטגוריה:סרטים ישראליים קצרים
קטגוריה:סרטי שחור-לבן ישראליים
קטגוריה:סרטים תיעודיים ישראליים
קטגוריה:מעברות
הרי הרולד בירד

**הרי הרולד בירד** (באנגלית: **Harold Byrd Mountains**) המכונים **הרי בירד** (באנגלית: **Byrd Mountains**) הם קבוצת הרים חשופים (שאינם מכוסים קרח) ונונאטאקים, בארץ מרי בירד, בסמוך למדף הקרח רוס שבאנטארקטיקה.

קבוצת ההרים משתרעת בין חלקו התחתון של קרחון לוורט, למדף הקרח רוס.

ההרים מתנשאים לגובה של 222 מטרים מעל פני הים.

## היסטוריה
### גילוי ההרים

הרי הרולד בירד התגלו בדצמבר 1929 על ידי משלחת מחקר גאולוגית, בפיקודו של לורנס גולד, שהייתה חלק ממשלחת המחקר האנטארקטית של ריצ'רד בירד.

### מקור השם

אדמירל הימיה ריצ'רד בירד, קרא להרים על שם דייוויד הרולד בירד, בן דודו, ואחד מממני משלחת המחקר (הוא מימן את הפרוות עבור המשלחת).

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA191&lpg=PA191&dq=%22Harold+Byrd+Mountains%22&source=bl&ots=PErrkXtf3z&sig=ACfU3U2AIVIPfUwzCbpu0Ue6e2x9BxovHg&hl=en&sa=X&ved=2ahUKEwin9NqErYrnAhXO-qQKHdStAUQQ6AEwEnoECAsQAQ#v=onepage&q=%22Harold%20Byrd%20Mountains%22&f=false The Transantarctic Mountains: Rocks, Ice, Meteorites and Water]**, PP 183, 191

• ALLISON R. PALMER, COLIN G. GATEHOUSE, **[https://pubs.usgs.gov/pp/0456d/report.pdf EARLY AND MIDDLE CAMBRIAN TRILOBITES FROM ANTARCTICA]**, GEOLOGICAL SURVEY PROFESSIONAL PAPER 456-D

## קישורים חיצוניים
* הרי הרולד בירד באתר הסקר הגאולוגי של ארצות הברית
* הרי הרולד בירד באתר הגאזט האנטארקטי המשווה SCAR של ממשלת אוסטרליה
* דוגמת סלע מהרי האולד בירד באתר מאגר הסלעים האנטארקטיים של ארצות הברית
* תחזית מזג אוויר עדכנית ארוכת טווח עבור הרי האולד בירד

## הערות שוליים

הרולד בירד
אברהם בן בורג'יל

רבי **אברהם בן עזוז** (מכונה **אברהם בן בורג'יל**) היה ראש ישיבה בניקופול במאה ה-16, מחבר הספר "**לחם אבירים**" על התלמוד הבבלי.

## ביוגרפיה
מעט מאוד ידוע לנו על תולדותיו. נולד כפי הנראה בסביבות שנת ה'ש' (1540) בניקופול. ידוע כי למד בסלוניקי בישיבתו של ראש חכמי העיר רבי שמואל די מודינה (מהרשד"ם).

נשא לאשה את בתו של הגביר יהודה די נוביש מניקופול, והקים ישיבה בעיר לצד חברו רבי שמואל אריסה. לפי חלק מהמקורות כיהן ברבנות בניקופול, אך לדעת חוקרים אחרים אין זה נכון.

חי חיי סבל וייסורים, ונפטר בגיל צעיר, לפני סוף המאה ה-16, מבלי להשאיר אחריו צאצאים.

## ספריו
חיבר כמה ספרים:

**ספר** **לחם אבירים:** הספר נדפס לאחר מותו על ידי תלמידו וגיסו רבי יוסף די נוביש בוונציה בשנת ה'שס"ה (1604/1605).

הספר כולל חידושים שליבן בישיבה עם תלמידיו על מסכתות בבא קמא, בבא מציעא, יבמות (פרקים א-ב), כתובות וקידושין. יש המפקפקים בייחוסם של חידושי מסכת יבמות אליו, ויש המחזקים ייחוס זה. חידושיו לבבא קמא ויבמות יצאו במהדורות חדשות בשלהי המאה ה-20 ותחילת המאה ה-21.

סגנונו פלפלני, כדרכן של ישיבות הבלקן באותה העת. בחידושיו מרבה לצטט את מהר"י בן לב. פירושו זכה לתפוצה רבה וצוטט על ידי מפרשים כמו מהרש"א.

**חידושים על [[מסכת חולין]] -**  הודפסו ב"אוצר השיטת" בהוצאת מכון ירושלים תשל"ט, חלק ב'.

**חידושים על [[מסכת עבודה זרה]]** - טרם הודפסו, נותרו בכתב יד

**תשובות** - שתי תשובות הלכתיות שכתב הוזכרו בשו"ת מהרשד"ם, אשר דן בהן.

## לקריאה נוספת
צבי י. לרר, **מבוא לספר לחם אבירים על מסכת בבא קמא**, ירושלים ה'תש"ן

## קישורים חיצוניים
* לחם אבירים דפוס ראשון
* לחם אבירים על יבמות הוצאת מכון בנין אב ה'תשס"ח
* חידושיו למסכת עבודה זרה, צילום כתב היד באתר הספרייה הלאומית
* חידושיו למסכת חולין, צילום כתב היד באתר הספרייה הלאומית

## הערות שוליים

קטגוריה:ראשוני האחרונים
קטגוריה:רבנים בולגרים
קטגוריה:האימפריה העות'מאנית: רבנים
קטגוריה:פרשני התלמוד
קטגוריה:ראשי ישיבות בתפוצות
קטגוריה:יהודי האימפריה העות'מאנית במאה ה-16
מרדכי אמייס הכהן

**מרדכי כמוס (אמייס) הכהן [[משפחות כהן#כהן אברי"ש|אברי"ש]]** היה רב ודיין תוניסאי, שכיהן כרבה של ג'רבה, כאב בית הדין הגדול בתוניס וכרבה הראשי של יהדות תוניסיה.

## תולדות חייו
נולד בג'רבה בשנת ה'תרמ"ו או ה'תרמ"ח לאמו עזיזה ולאביו רבי יצחק הכהן, צורף מצאצאי רבי שאול הכהן. אחיו הם רבי יעקב הכהן הוא בעל הספר "בכור יעקב", ור' יוסף הכהן, רב בספקס. למד מפי רבי יוסף ברבי, לצד הרבנים דוד הכהן יהונתן וכלפון משה הכהן (שהיה בן דודו). אחיינו (בן אחותו) היה הרב רחמים חי חויתה הכהן.

בשנת ה'תרס"ג, כשהיה בן 16, נשא לאישה את בת אחיו מישונה. לאחר נישואיו היה צועד מדי יום מרחק 7 ק"מ מביתו כדי ללמוד מפי הרב משה זקן מאזוז, ראב"ד ג'רבה. זכה לכינוי 'אמייס' שפירושו 'תער', על שם חריפותו. בגיל 17 החל לפרסם מאמרים בירחון המאסף, ובהם התכתב עם גדולי ארצות הברית, רוסיה וארץ ישראל. כמו כן, התחבב על גדולי תוניסיה וג'רבה, שהתכתבו עמו בהערכה רבה, בהם הרב ישראל זיתון, הרב זקן מאזוז, הרב חיים בלעיש, הרב חיים חורי ועוד. כבר בגיל 18 התפרסם בג'רבה כבקיא במיוחד בהלכות נדה, וגדולי הרבנים היו מתייעצים עמו בנושא זה. לצד לימודיו, בימי השוק עסק בהלוואות בריבית לגוים, תוך כדי עיסוקו בתורה.

בשנת ה'תר"ע (בהיותו כבן 23 בלבד) צרף אותו הרב מאזוז לבית הדין בג'רבה. בשנת ה'תרע"ה התמנה לראש הרבנים בג'רבה. הוא ארגן מחדש את המבנה הארגוני של הקהילה ואת מינוי בעלי התפקידים בה, והרחיב את בית הדין. תיקן תקנות ופעל לביצור שמירת ההלכה. לצד הרב משה כלפון הכהן, לחם בניסיונות של רשת כי"ח להקים בית ספר בג'רבה בשנת ה'תרצ"ז, והשניים הטילו חרם על מי שישכיר מבנה לרשת או ישלח את בניו לבית הספר שלה.

בשנת ה'תרצ"ח התפטר מתפקידו בשל אי רצונו לשמש ברבנות, ועבר להתגורר בתוניס. בשנת ה'תש"י התבקש על ידי הרב הראשי לתוניסיה, דוד בן בארון, למלא את מקומו כאב בית הדין הגדול. בשנת ה'תשי"ח, מילא את מקומו של הרב בן-בארון (שנפטר שלוש שנים קודם לכן) כרב הראשי לתוניסיה, והיה לרב הראשון יליד ג'רבה שמילא תפקיד זה. היה בקשרים טובים עם נשיא תוניסיה חביב בורגיבה, דבר שסייע לו בהנהגת הקהילה. סייע באופן פעיל להעלאתם של יהודי צפון אפריקה לישראל, לעיתים תוך סיכון מעמדו במדינה הערבית.
ממוזער|קברו של הרב מרדכי
נפטר בחג השבועות, ו' בסיוון ה'תשל"ד (1974) בתוניס.

חתנו הרב סאסי הכהן כיהן כרב מושב ברכיה. נכדו הרב רפאל בנימין כהן מכהן בתפקיד זה כיום.

## ספריו
* **גדולת מרדכי** - שו"ת בשלושה חלקים. יצא לאור לאחר פטירתו.
* **דורש טוב לעמו** - דרושים.
* **וערך הכהן** - מערכות הלכתיות. נספח לספר "דורש טוב לעמו".

## לקריאה נוספת
* הרב רפאל בנימין הכהן, **האיש מרדכי**, נתיבות ה'תשמ"ט.
* הרב יצחק דדון, **אתחלתא היא: יחסם של גדולי ספרד ואשכנז לציונות ולהקמת המדינה** חלק א' עמ' שעג-שעט.

## קישורים חיצוניים

* 
* יום פטירתו של רבי מרדכי כמוס אמייס הכהן אברי"ש זצ"ל, אתר 'תוניסיה מורשת'.
* הרב עובדיה חן, 'הרי אתה בנדוי!', אתר ישיבת כסא רחמים.
* הרב בנימין רפאל הכהן, הרב בנימין רפאל הכהן - “המהנדסים” – ר’ מרדכי אמייס הכהן והרב כלפון משה הכהן, הרצאה באתר יוטיוב.

## הערות שוליים

קטגוריה:רבנים תוניסאים
קטגוריה:רבנים ראשיים לתוניסיה
קטגוריה:רבנים ג'רבאים
קטגוריה:תוניס: רבנים
קטגוריה:מחברי ספרי שו"ת
קטגוריה:מחברי ספרי דרוש
קטגוריה:אבות בתי דין
קטגוריה:משפחת כהן אברי"ש
קטגוריה:ילידי 1867
קטגוריה:נפטרים ב-1974
העבודה-גשר-מרצ

**העבודה-גשר-מרצ** הייתה רשימת שמאל ישראלית שהורכבה משלוש מפלגות – העבודה, גשר ומרצ. הרשימה התמודדה ב, בראשותו של עמיר פרץ, יו"ר מפלגת העבודה. הרשימה קיבלה בבחירות 7 מנדטים, מתוכם 3 לעבודה, אחד לגשר ו-3 למרצ.

## היסטוריה
ב-13 בינואר 2020 הכריזו ראשי העבודה ומרצ, עמיר פרץ וניצן הורוביץ על איחוד טכני בין הרשימות לקראת הבחירות לכנסת ה-23 מחשש שמא אחת או יותר מהרשימות לא תעבור את אחוז החסימה. לאיחוד קדם משא ומתן עם סיעת "כחול לבן", במסגרתו סוכם שמספר השרים שיוקצה לסיעות העבודה-גשר ומרצ בממשלתו העתידית של גנץ יתבסס על מספר חברי הכנסת של הסיעות ב (6 ו-5 בהתאמה). מפלגת גשר, בראשות אורלי לוי-אבקסיס, אשר רצה יחד עם מפלגת העבודה בבחירות הקודמות במסגרת העבודה-גשר, המשיכה אל שיתוף הפעולה המורחב. רשימת "המחנה הדמוקרטי", אשר מרצ הייתה חלק ממנה בבחירות הקודמות, התפרקה, אך יאיר גולן ממפלגת "ישראל דמוקרטית", שהייתה חלק מ"המחנה הדמוקרטי", הצטרף למרצ לקראת סגירת הרשימות.

לצורך האיחוד, תחילה אמור היה יאיר גולן להצטרף על בסיס מפלגת המדף "הבחירה הדמוקרטית", שמנהיגה לשעבר רומן ברונפמן העמיד לרשותו לשם כך, אך לבסוף, לאור קשיים טכניים, הצטרפו יאיר גולן ואמילי מואטי (שבעבר התמודדה בפריימריז במפלגת העבודה) אל מרצ ושובצו מטעמה.
ממוזער|הסמליל לאחר הפיצול עם גשר
מיד לאחר השבעת הכנסת העשרים ושלוש, הגישה גשר בקשה להתפצל לסיעה נפרדת, על רקע מחלוקת סביב האפשרות של ממשלת מיעוט בתמיכת הרשימה המשותפת. הבקשה התקבלה ב-23 במרץ 2020 והסיעה התפצלה ל"העבודה–מרצ" ולגשר. ב-4 באפריל הודיע פרץ כי בכוונתו להתפצל מהסיעה המשותפת עם מרצ בעקבות המגעים לכניסת מפלגת העבודה לממשלה, והפיצול אושר כעבור יומיים.

## תוצאות בחירות

## חברי כנסת

רשימה המועמדים לבחירות לכנסת ה-23 כפי שהוגשה לוועדת הבחירות המרכזית ב-15 בינואר ומותכם נבחרו חברי הכנסת הבאים:
:**מקרא:** , , 
# עמיר פרץ
# אורלי לוי-אבקסיס
# ניצן הורוביץ
# תמר זנדברג
# איציק שמולי
# מרב מיכאלי
# יאיר גולן
# אילן גילאון

## קישורים חיצוניים
* 

## ביאורים

## הערות שוליים

קטגוריה:ישראל: מפלגות
קטגוריה:מפלגת העבודה
קטגוריה:מרצ
קטגוריה:2020 בפוליטיקה הישראלית
קטגוריה:מפלגות שהוקמו ב-2020
רמת פלאנט

**רמת פלאנט** או **רמת כוכבי הלכת** (באנגלית: **Planet Heights**) היא רמה של פסגות שאינן מכוסות קרח, בחלקו המזרחי של האי אלכסנדר שבאנטארקטיקה.

אורכה של הרמה 44 קילומטרים (בכיוון צפון - דרום). 

הרמה מצויה בין הקצה הדרומי של רכס למיי לבין מפרץ ג'ורג' השישי.

אוכף מילקי ויי הוא אוכף המקשר בין רמת פלאנט לבין רכס למיי.

גובה הרמה 722 מטרים מעל פני הים.

## היסטוריה
### גילוי ומיפוי הרכס

רכס ההרים מופה לראשונה בשנת 1960 על ידי משלחת חקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948.

### מקור השם

שם הרמה ניתן לה על ידי הוועדה המייעצת לשמות אנטארקטיים של בריטניה, בהתייחס לשמות האתרים סביבה, הקרויים על שם גופים במערכת השמש או קשורים לה: אסטרונומים, לוויינים, כוכבי הלכת או הקשורים אסטרולוגיה ואסטרופיזיקה.

קרחוני הרמה קרויים על שמות כוכבי הלכת ובכללם פלוטו - למעט כדור הארץ.

## קרחוני הרמה

## קישורים חיצוניים

* רמת פלאנט באתר הסקר הגאולוגי של ארצות הברית
* רמת פלאנט באתר הגאזט האנטארקטי המשווה SCAR של ממשלת אוסטרליה
* מפת אזור רמת פלאנט

## הערות שוליים

פלאנט
יחסי ארצות הברית – זמביה

**יחסי ארצות הברית–זמביה** הם היחסים הדו-צדדיים שבין ארצות הברית של אמריקה לבין רפובליקת זמביה. את היחסים בין שתי המדינות ניתן לאפיין כטובים, ושתי המדינות משתפות פעולה בתחומים שונים. מספר ממשלים אמריקאים שיתפו פעולה באופן הדוק עם נשיא זמביה הראשון, קנת קאונדה, בתקווה למצוא פתרונות לסכסוכים ברודזיה (זימבבואה), אנגולה ונמיביה. כמו כן, ארצות הברית משתפת פעולה באופן הדוק עם ממשלת זמביה כדי להביס את מגפת האיידס בזמביה כדי לקדם את הצמיחה הכלכלית ופיתוח המדינה, וכן על מנת לסייע לרפורמה פוליטית. ארצות הברית תומכת גם במאמצי הממשלה ומלחמתה בשחיתות. בתחום הכלכלי, זמביה נהנית מחוק הצמיחה וההזדמנות האפריקאית (AGOA) שחוקקה ארצות הברית בשנת 2000. ממשלת ארצות הברית מספקת סיוע טכני ותמיכה אחרת המנוהלת על ידי מחלקת המדינה, הסוכנות האמריקאית לפיתוח בינלאומי, המרכזים לבקרת מחלות ומניעתן, מחלקת האוצר, מחלקת ההגנה וחיל השלום. מרבית הסיוע האמריקאי ניתן באמצעות תוכנית החירום של נשיא ארצות הברית למלחמה באיידס (PEPFAR), בתמיכה במאבק נגד נגיף ה-HIV.

בנוסף לתמיכה בפרויקטי פיתוח, ארצות הברית סיפקה סיוע משמעותי במזון בתקופות בצורת והצפות באמצעות תוכנית המזון העולמית (WFP) והיא התורמת העיקרית לתוכניות לפליטים בזמביה באמצעות נציבות האו"ם לפליטים.

## הסוכנות האמריקנית לפיתוח בינלאומי (USAID)
בשנת 2007, עלה היקף הסיוע האמריקאי לזמביה על 259 מיליון דולר. התוכנית של USAID בזמביה כללה מעל 116 מיליון דולר לתוכניות למלחמה באיידס, בהן השתמשו במימון PEPFAR ו-11 מיליון דולר למאבק בשחיתות והגדלת הסחר במסגרת תוכנית MCA. בנוסף לתוכניות הממומנות באמצעות PEPFAR, יוזמת המלריה של הנשיא, ותוכנית סף החשבון של המילניום, בתוכנית USAID בזמביה תמכו בהדרכה וסיוע טכני לקידום צמיחה כלכלית באמצעות סחר והשקעות; יצירת הזדמנויות לבריאות, חינוך ושיפור החיים; והקטנת השפעת של האיידס.

## חיל השלום
הסכם שהזמין את חיל השלום לפעול בזמביה נחתם על ידי ארצות הברית וזמביה ב-14 בספטמבר 1993. קבוצת המתנדבים הראשונה הושבעה ביום 7 באפריל 1994. תוכנית חיל השלום בזמביה המשיכה לגדול עם למעלה מ־200 מתנדבים אמריקאים שפועלים לקידום פיתוח בר-קיימא באמצעות פעילויותיהם בניהול משאבי טבע חקלאיים, בריאות ותברואה, חינוך כפרי וסיוע הומניטרי. המתנדבים פועלים בכל תשעת המחוזות של זמביה כדי לבנות את היכולת המקומית לנהל חוות דגים משפחתיות, לפתח פרדיגמה חדשנית באמצעות טכנולוגיות מתאימות, לקדם ביטחון תזונתי ולקדם פרקטיקות ניהול משאבים, ליישם רפורמות בריאות בכפרים ולסייע במניעת התפשטות האיידס באמצעות השתתפות ב-PEPFAR. המתנדבים גרים בעיקר בכפרים באזורים מרוחקים של המדינה ללא מים זורמים, חשמל או שירותים אחרים.

## פגיעה בהומוסקסואלים
בדצמבר 2019 דווח כי ארצות הברית החזירה את השגריר שלה בזמביה לאחר שורת הרשעות של גברים שנידונו למאסר בזמביה בגין מעשים הומוסקסואליים בהסכמה. נשיא זמביה אדגר לונגו הכריז על השגריר דניאל לואיס פו כאישיות בלתי רצויה מכיוון שמתח ביקורת על פסק הדין תוך שהוא מאשים את זמביה בכך שלא פעלה נגד ניכוס שגוי של סיוע בינלאומי.

## קישורים חיצוניים

* New York Times: "For the hungry in Zambia, U.S. law may hinder urgent food aid"
* תולדות יחסי ארצות הברית–זמביה

## הערות שוליים

קטגוריה:ערכים ללא קטגוריות פיזיות - יחסי חוץ
DMC

**דואן מיוזיק קומפני** (בטורקית: **Doğan Music Company**) הידועה גם בשם **DMC**, היא חברת תקליטים טורקית, אשר קשורה ל-Doğan Holding והוקמה בשנת 2000. בסוף שנת 2017, פורסם כי חברת התקליטים מחזיקה בנתח שוק של 25% ממכירות התקליטורים, הרדיו והטלוויזיה בטורקיה.

בנוסף לכך, חברת התקליטים בעלת נתח שוק של 42% ממכירות המוזיקה ו-48% מהמכירות הדיגיטליות בטורקיה, מה שהופך אותה לאחת מהחברות הגדולות ביותר במדינה.

## אמנים
להלן רשימת האמנים שחתומים או היו חתומים עם DMC בפרויקט אחד או יותר בשנים האחרונות:

## קישורים חיצוניים

* 

## הערות שוליים

קטגוריה:חברות תקליטים
יצחק (ברנר) כהן

**יצחק (ברנר) כהן** הוא כדורסלן עבר ישראלי, ששיחק בין היתר בהפועל גבעת ברנר ובנבחרת ישראל.

בליגה העליונה שיחק כהן את מרבית הקריירה בהפועל גבעת ברנר, פרט לשנתיים בהפועל חולון בשנים 1963 עד 1965. במהלך הקריירה, קלע קלע 963 נקודות בקריירה בממוצע של 8.2 נקודות למשחק. כהן מדורג במקום ה-14 בקלעי הפועל גבעת ברנר עם 563 נקודות.

בנבחרת ישראל רשם כהן 32 הופעות. בשנת 1962 שיחק במדי נבחרת צה"ל נגד נבחרת טורקיה.

## קישורים חיצוניים
* יצחק (ברנר) כהן, קלעי כל הזמנים, אתר מנהלת הליגה בכדורסל

## הערות שוליים

קטגוריה:גבעת ברנר: אישים
קטגוריה:כדורסלני הפועל חולון
קטגוריה:כדורסלני נבחרת ישראל
יחסי גרמניה – קוריאה הדרומית

**היחסים בין [[גרמניה]] ל[[דרום קוריאה]]** כוננו בשנות ה-50 של המאה ה-20 והם ממלאים תפקיד חיוני במדיניות החוץ של שתי המדינות כיום.

## רקע היסטורי
הממלכה הקוריאנית שושלת ג'וסון כוננה לראשונה יחסים דיפלומטיים עם האימפריה הגרמנית במסגרת אמנת גרמניה – קוריאה משנת 1883 שנשארה בתוקפה גם לאחר סיפוחה של קוריאה על ידי יפן בשנת 1905.

## המצב הנוכחי
מאז איחוד גרמניה מחדש בשנת 1990, נעשה מאמצים רבים על ידי שתי המדינות לשיפור היחסים הדיפלומטיים זה עם זה. באמצע שנות ה-2000 חודש בין שתי המדינות חוזה גרמניה-קוריאה משנת 1883, והוא נכנס רשמית לתוקף ב-19 בדצמבר 2008, כצורת זיכרון לציון 125 שנה לאמנה המקורית.

ב-20 בדצמבר 2012 בירכה קנצלרית גרמניה אנגלה מרקל את פאק גון-הייה על מינויה לנשיאת דרום קוריאה והזמינה אותה לערוך ביקור רשמי בגרמניה. שני הפוליטיקאים הדגישו את החשיבות להמשך ולחיזוק "הקשר הטוב ביותר באופן מסורתי" בין המדינות. מרקל גם נשבעה לסייע באתגרים הפוטנציאליים של איחוד קוריאה עתידי, מכיוון שגרמניה עצמה עברה איחוד מחודש.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ריקרדו דרין

**ריקרדו דרין** (בספרדית: **Ricardo Alberto Darín**; נולד ב-16 בינואר 1957) הוא שחקן, במאי ומפיק קולנוע ומחזאי ארגנטינאי, הוא נחשב לאחד המצליחים בקולנוע הארגנטינאי.

## ביוגרפיה
ריקרדו דרין נולד בבואנוס איירס, ארגנטינה לריקרדו דרין האב, ולרנה רוקסנה, שניהם שחקנים. משפחתו היא ממוצא איטלקי (מצד האב) ולבנוני וסורי (מצד האם). כאשר היה בן 12, הוריו התגרשו. אביו מת מסרטן ב-5 בינואר 1989 ואימו מתה ב-13 בספטמבר 2018.

## קריירה
בגיל 10 הוא עלה לראשונה לבמת התיאטרון לצד הוריו. בגיל 16 הוא כבר היה שחקן קבוע בטלוויזיה הארגנטינאית.

במהלך הקריירה הוא הצטלם במספר סדרות וסרטים מצליחים. בין הסרטים הבולטים שלו ניתן למנות את "*El faro*'"**'(1998)

"תשע מלכות" (2000), "הבן של הכלה" (2001), "Luna de Avellaneda" (2004), "El aura" (2005), "XXY" (2007), "La señal" (2007), ""סוד שבעיניים" (2009).
בשנת 2000 קיבל לראשונה את פרס קונדור הכסף הארגנטינאי לשחקן הטוב ביותר על משחקו בסרט El mismo amor, la misma lluvia. בהמשך הוא קיבל פרס זה עוד ארבע פעמים.

בשנת 2010 שיחק במותחן הפשע "קראנצ'ו" עליו קיבל מועמדות לפרס קונדור הכסף לשחקן הטוב ביותר, ובשנת 2011 שיחק בדרמה הקומית "סיני בטייק אוויי" עליה גם קיבל מועמדות לאותו פרס.

בשנת 2013 כיכב במותחן הארגנטינאי "הקומה השביעית" לצדה של בלן רואדה. בשנת 2014 קיבל מועמדות לפרס גויה לשחקן הטוב ביותר על משחקו בסרט הספרדי-ארגנטינאי "סיפורים פרועים". 

בשנת 2015 הוא קיבל את פרס גויה ואת פרס צדף הכסף בפסטיבל הסרטים הבינלאומי סן סבסטיאן על משחקו בסרט "טרומן - חברים עד הסוף" לצד חאווייר קמארה.

בשנת 2017 כיכב בדרמה הפוליטית הארגנטינאית "הפסגה" לצד השחקנית פאולינה גרסיה.

בשנת 2018 השתתף במותחן הפסיכולוגי הספרדי "כולם יודעים" שביים אסגאר פרהאדי וכיכבו בו חאווייר ברדם ופנלופה קרוז. בשנה זו גם שיחק בקומדיה הרומנטית הארגנטינאית "אהבה בלתי צפויה". בשנת 2019 כיכב בסרט הפשע "לוזרים עם כבוד".  בשנת 2022 שיחק בסרט "ארגנטינה, 1985".

בשנת 2025 כיכב בסדרת הדרמה והמד"ב של נטפליקס, "האטרנאוט" בתפקיד הראשי של חואן סאלבו.

### פרסים
סרטים בהשתתפותו היו שלוש פעמים מועמדים לקבלת פרס אוסקר לסרט הבינלאומי הטוב ביותר, ו"הסוד שבעיניים" אף זכה בפרס.

בשנת 2011 הוא קיבל את פרס "קונקס יהלום" לאישיות החשובה ביותר של העשור בתחום הבידור בארגנטינה.

בשנת 2016 הוא זכה בפרס לשם כבוד במסגרת Platino Awards - טקס פרסי הקולנוע האיברו-אמריקאי.

בשנת 2017 קיבל את פרס דונוסטיה במסגרת פסטיבל הסרטים הבינלאומי סן סבסטיאן.

## חיים אישיים
בשנת 1988 נשא דרין לאישה את פלורנסיה באס, עמה נולדו לו שני ילדים, צ'ינו דרין וקלרה דרין. אחותו, אלחנדרה דרין, גם היא שחקנית.

דרין דחה את ההזדמנות לגלם סוחר בסמים בסרטו של טוני סקוט "נקמה בוערת", בגלל שלא היה מרוצה מהסטראוטיפים השליליים של הוליווד כלפי אמריקנים לטיניים.

## קישורים חיצוניים

## הערות שוליים

קטגוריה:שחקני קולנוע וטלוויזיה ארגנטינאים
קטגוריה:שחקנים ילדים ארגנטינאים
קטגוריה:במאי קולנוע ארגנטינאים
קטגוריה:מפיקי קולנוע
קטגוריה:תסריטאי קולנוע
קטגוריה:זוכי פרס דונוסטיה
קטגוריה:זוכי פרס גויה: השחקן הטוב
קטגוריה:ארגנטינאים ממוצא איטלקי
קטגוריה:אישים ממוצא לבנוני
קטגוריה:ארגנטינאים שנולדו ב-1957
קטגוריה:שחקני טלוויזיה ארגנטינאים
Nasılsın Aşkta?

"***'" (ב[[אנגלית]]: "***'"; בעברית: "**עַד כַּמָּה אַתְּ אוֹהֶבֶת אַהֲבָה?**") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-4 במאי 2019, בהוצאת חברת התקליטים דואן מיוזיק קומפני, כסינגל שלא מתוך אלבום.

הקליפ שיצא עבור השיר הפך לאחד מהקליפים הטורקיים הנצפים ביותר בכל הזמנים, כשצבר למעלה מ-100 מיליון צפיות.

## רקע וכתיבה
השיר נכתב על ידי אליינה טילקי ואיסה טילקי, הולחן על ידי טילקי והופק על ידי טילקי ואליף קלקן. לאורכו של הקליפ הנלווה שהופץ, מפרסמת טילקי את מוצר הגלידה התעשייתי טילון, שמוצג לאורכו בשלל סצנות שונות במטרה לעזור בקידום המסחרי שלו. גם בעטיפת הסינגל ניתן לראותה כשהיא אוחזת בטילון.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-45 מיליון השמעות.

## וידאו קליפ
הווידאו קליפ הנלווה של "" הועלה לערוץ היוטיוב של netd müzik ב-4 במאי 2019, ביום צאתו של השיר כסינגל. בתחילתו, ניתן לראות את טילקי, כשהיא הולכת עם החברות שלה במסדרון בית הספר. בהמשך, ניתן לראותה כשהיא יוצאת החוצה – כל זה כשהיא אוחזת בטילון ומשווקת אותו.

נכון לאוגוסט 2023 עומד מונה הצפיות של הקליפ על למעלה מ-135 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אליינה טילקי
קטגוריה:שירים בטורקית
קטגוריה:שירים שנכתבו על ידי אליינה טילקי
קטגוריה:שירי אהבה
קטגוריה:שירים על מזון ושתייה
קטגוריה:שירים על רגשות
קטגוריה:סינגלים בהוצאת DMC
Okyanus

"**Okyanus**" (באנגלית: "**Ocean**"; ובעברית: "אוֹקְיָינוֹס") הוא שיר שהוקלט על ידי הזמרת-יוצרת הטורקייה דריה אולו. השיר יצא לאור ב-3 ביוני 2016, בהוצאת חברת התקליטים דואן מיוזיק קומפני כסינגל שלא מתוך אלבום. את השיר כתבו והלחינו אולו ואסיל גוק והוא פורסם כסינגל הבכורה של אולו.

השיר זכה להצלחה רבה בטורקיה, כאשר שהה בראש טורקיה טופ 20 במשך שלושה שבועות רצופים.

## רקע וכתיבה
השיר נכתב והולחן על ידי דריה אולו ואסיל גוק. ב-"Okyanus" עוסקת אולו במישהו מסוים איתו היא הייתה במערכת יחסים שהתפוררה, תוך שהיא גוערת בו על כך שהוא נופל מחדש ומוכיח לה שאינה ראוי לו בשום צורה. בנוסף לכך, היא מוסיפה ואומרת שהוא נשכח בזמן ולא חושב בצורה חכמה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.

## וידאו קליפ
הווידאו קליפ הנלווה של "Okyanus" הועלה לערוץ היוטיוב של netd müzik ב-3 ביוני 2016, ביום יציאתו של השיר כסינגל. בתחילתו, ניתן לראות את אולו כשהיא נכנסת לתוך חדר חשוך עם שעון קיר ומתיישבת על כיסא. בהמשך לכך, ניתן לראות גבר כלוא בתוך כלוב ואותה מביטה בו ושרה אליו. היא מסבירה לו את אשר ליבה והקליפ ממשיך.

נכון לאוגוסט 2023 עומד מונה הצפיות של הקליפ על למעלה מ-175 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2016
קטגוריה:סינגלי בכורה מ-2016
קטגוריה:שירי דריה אולו
קטגוריה:שירים בטורקית
קטגוריה:שירים שנכתבו על ידי דריה אולו
קטגוריה:שירים על אוקיינוסים וימים
קטגוריה:שירים על זמן
קטגוריה:שירים על פרידה
קטגוריה:סינגלים בהוצאת DMC
קני לבנובסקי

**קני לבנובסקי** (באנגלית: **Kenny Labanowski**; נולד ב-13 במאי 1959) הוא כדורסלן עבר אמריקאי-ישראלי, בגובה 2.01 מטר, ששיחק בשנות השמונים בהפועל תל אביב ובנבחרת ישראל.

## ביוגרפיה
לבנובסקי נולד בעיר אויסטר ביי במדינת ניו יורק.  בקיץ 1981, אחרי שסיים את לימודיו במכללת מארשל  במערב וירג'יניה, ניסה לבנובסקי להגיע ל-NBA, אך נפצע בברכו. אריה דוידסקו, שאימן באותו זמן את הפועל תל אביב, זיהה את ההזדמנות, והחתים אותו בקבוצה. ללבנובסקי בן ה-21, לא היה שום קשר לישראל וגם לא ליהדות, אבל הפועל הפגישה אותו עם משפחה ברעננה שנשאה את אותו השם. במשרד הפנים טענו אנשי הקבוצה שקני קשור למשפחה, וכך הוא קיבל אזרחות ישראלית והפך למתאזרח. בשלב מאוחר יותר הוא כבר התגייר כדת וכדין.

לבנובסקי הרשים כבר במשחק האימון הראשון שלו, כשקלע 41 נקודות בניצחון הפועל על נבחרת הקדטים. לבנובסקי שיחק ארבע שנים במדים האדומים, והיה שותף לזכיית הקבוצה בגביע המדינה בשנת 1984, אם כי לא השתתף במשחק הגמר עקב פציעה. לבנובסקי שותף בשלושה משחקים במדי הנבחרת. בהמשך שיחק לבנובסקי במכבי ראשון לציון בליגה השנייה (1986), בקרית מוצקין (1989/90) וברמת השרון (1994/95) לפני שפרש.

סך הכל שיחק לבנובסקי 5 עונות בליגה הבכירה בישראל, בהן קלע 1317 נקודות בממוצע של 14.2 נקודות למשחק.

במהלך שהותו בישראל התחתן לבנובסקי עם ישראלית ולזוג נולדו שני בנים. בנו הצעיר, שון לבנובסקי גם הוא כדורסלן. כיום חי במרילנד, ארצות הברית.

## קישורים חיצוניים

* פרופיל אתר מנהלת הליגה בכדורסל
* 

## הערות שוליים

קטגוריה:אמריקאים ילידי מדינת ניו יורק
קטגוריה:כדורסלני נבחרת ישראל
קטגוריה:כדורסלני הפועל תל אביב
קטגוריה:כדורסלנים יהודים אמריקאים
קטגוריה:כדורסלנים אמריקאים
קטגוריה:כדורסלנים אמריקאים שהתאזרחו בישראל
קטגוריה:ישראלים שנולדו ב-1959
קטגוריה:אמריקאים שנולדו ב-1959
My Reflection

**My Reflection** (בעברית: **ההשקפה שלי**) הוא אלבום DVD של הזמרת כריסטינה אגילרה ב-5 ביוני 2001 על ידי אימייג' אנטרטיינמנט. אלבום זה מכיל הופעה של הזמרת מתוך סיבוב ההופעות הראשונה שלה אשר שודרה תחילה כספיישל לכבוד חג המולד של שנת 2000 תחת רשת ABC לעיניי 10.5 מיליון צופים ולאחר מכן המופע יצא גם כ-DVD.

אלבום הווידאו הגיע למעמד פלטינה בארצות הברית ולמעמד פלטינה באוסטרליה.

## רשימת רצועות
;רשימת השירים היא לפי המופע שהתקיים באודיטוריום המקדש, לוס אנג'לס קליפורניה.
#"Reflection"
#"Genie in a Bottle"
#""
#"What a Girl Wants"
#"So Emotional" (עם באו וואו)
#"I Turn to You"
#"At Last"
#"Contigo en la Distancia"
#"Climb Ev'ry Mountain"
#"Falsas Esperanzas"
#"Alright Now"
#"Merry Christmas, Baby" (עם ד"ר ג'ון)
#"Have Yourself a Merry Little Christmas" (עם בריאן מקנייט)
#"Christmas Time" (עם באו וואו)

;רצועות בונוס
קליפים לשירים:
*"Genio Atrapado"
*"Por Siempre Tu"
*"Ven Conmigo"
*"The Christmas Song"

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-2001
קטגוריה:אלבומי וידאו של כריסטינה אגילרה
קטגוריה:אלבומי וידאו באנגלית
קטגוריה:אלבומי חברת RCA רקורדס
Canavar

"**Canavar**" (באנגלית: "**Monster**"; ובעברית: "**מִפְלֶצֶת**") הוא שיר שהוקלט על ידי הזמרת-יוצרת הטורקייה דריה אולו. הוא יצא לאור ב-13 בינואר 2017, בהוצאת חברת התקליטים דואן מיוזיק קומפני כסינגל שלא מתוך אלבום. את השיר כתבה והלחינה אולו לצד המוזיקאי אסיל גוק.

השיר הפך לאחד מהשירים המצליחים ביותר בעשור השני של המאה ה-21 בטורקיה, כאשר שהה בצמרת מצעד השירים של המדינה במשך שמונה שבועות. הצלחתו התבטאה גם בצפיות הרבות שצבר ביוטיוב; 130 מיליון צפיות בסך הכול, מה שהופך אותו לאחד מהקליפים הטורקיים הנצפים ביותר בכל הזמנים.

## רקע וכתיבה
השיר בדומה לסינגל הבכורה של אולו "Okyanus", נכתב והולחן על ידה, לצד המוזיקאי אסיל גוק שעזר בתהליך היצירה שלו. הזמרת-יוצרת הטורקייה אליינה טילקי, ביצעה את השיר בהופעה מיוחדת שקיימה באמסטרדם שבהולנד. בסופ של דבר, עלתה ההופעה ליוטיוב ב-2 במאי 2018.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-16 מיליון השמעות.

## וידאו קליפ
הווידאו קליפ הנלווה של "Canavar" הועלה לערוץ היוטיוב של netd müzik ב-13 ביוני 2017, ביום יציאתו של השיר כסינגל. בתחילתו, ניתן לראות את פרצופה של אולו תוך שהצילום בשחור-לבן. בהמשך, הוא משתנה לצילום בצבע והקליפ ממשיך להציג אותה בשלל סצנות שונות, בהן היא רוקדת ומבצעת את מילות השיר.

נכון לאוגוסט 2023 עומד מונה הצפיות של הקליפ על למעלה מ-130 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דריה אולו
קטגוריה:שירים בטורקית
קטגוריה:שירים שנכתבו על ידי דריה אולו
קטגוריה:שירים על מפלצות
קטגוריה:סינגלים בהוצאת DMC
ג'יילן ריינולדס

**ג'יילן ריינולדס** (באנגלית: **Jalen Reynolds**; נולד ב-30 בדצמבר 1992) הוא כדורסלן אמריקאי, המשחק בעמדת הסנטר באוניקס קאזאן.

## ביוגרפיה
ריינולדס נולד בדטרויט, למד בתיכון בניו המפשייר ושיחק ארבע שנים באוניברסיטת זייבייר . אף על פי שקיבל מלגה מהמכללה, הוא לא שיחק כדורסל בשנתיים הראשונות שלו מכיוון שלא הצליח לעמוד במשימות האקדמיות שכל שחקן חייב לבצע. בתקופתו במכללה קלע ריינולדס בממוצע של קצת פחות מ-10 נקודות ו-6 ריבאונדים.

לאחר שבשנת 2016 לא נבחר בדראפט, חתם ריינולדס על חוזה מקצועני ראשון במדי רקנאטי  מהליגה השנייה באיטליה והרשים עם 18.2 נקודות ו-7.9 ריבאונדים בממוצע למשחק. בינואר 2017 עבר לרג'יו אמיליה מהליגה האיטלקית הבכירה. הוא נשאר בקבוצה גם בעונת 2017/18 וסיפק 10.5 נק' ו-7.5 ריב' למשחק ביורוקאפ. הוא הוביל קבוצה שנחשבה בינונית להישג גדול של עלייה לחצי גמר היורוקאפ.

במאי 2018 עבר לברצלונה לשלהי העונה והספיק לשחק רק שני משחקים. חודשיים לאחר מכן חתם ריינולדס בזניט סנקט פטרבורג. ריינולדס היה השחקן בעל המדד הגבוה ביותר בקבוצה ביורוקאפ וגם בליגת ה-VTB, כאשר בליגת ה-VTB קלע 16.6 נקודות ולקח 7.9 ריבאונדים, ביורוקאפ קלע 13.8 נקודות ולקח 8.1 ריבאונדים. הוא הגיע עם הקבוצה להישג של עליה לחצי גמר ליגת ה-VTB שם הפסידה 0:3 לצסק"א מוסקבה כששלושת המשחקים היו צמודים.

בקיץ 2019 הצטרף לז'ג'יאנג ליונס  מהליגה הסינית, שם שיתף פעולה יחד עם ארון ג'קסון וקלע 13.8 נק', 10 ריב', 2.2 אסיסטים ו-2.2 חטיפות בממוצע למשחק. לאחר מכן שיחק בסטוקטון קינגס, קבוצת בליגת הפיתוח של ה-NBA, וקלע בממוצע של 8.4 נק' ו-6.1 ריבאונדים.

ב-28 בדצמבר 2019 חתם במכבי תל אביב.

ב-30 ביולי 2020 חתם לעונה אחת בבאיירן מינכן מליגת העל הגרמנית.

ב-24 ביוני 2021 חזר לקדנציה נוספת במכבי תל אביב, כאשר חתם לשנתיים עם אופציה לעונה נוספת.

ב-15 ביולי 2022 חתם ריינדולס באוניקס קאזאן.

## תארים
; ברצלונה

*גביע המלך הספרדי (1): 2018/2019
; מכבי תל אביב

* גביע ווינר (1): 2021

## קישורים חיצוניים

* פרופיל באתר מכבי תל אביב
* 
* 

## הערות שוליים

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלני פלקנסטרו רג'אנה
קטגוריה:כדורסלני מכבי תל אביב
קטגוריה:כדורסלני ברצלונה
קטגוריה:כדורסלני זניט סנקט פטרבורג
קטגוריה:כדורסלני באיירן מינכן
קטגוריה:כדורסלני אוניקס קאזאן
קטגוריה:כדורסלני אוניברסיטת זייבייר
קטגוריה:אמריקאים שנולדו ב-1992
Back to Basics: Live and Down Under

**Back to Basics: Live and Down Under** הוא אלבום ה-DVD הרביעי של הזמרת כריסטינה אגילרה אשר יצא ב-4 בפברואר 2008 על ידי תקליטי RCA. ה-DVD מכיל הופעות חיות של אגילרה מתוך סיבוב ההופעות "Back to Basics Tour" אשר צולמו ב-17 וב-18 ביולי באוסטרליה, באותה השנה.

המופע שודר לראשונה בטלוויזיה על ידי רשת VH1 ב-26 בינואר 2008. בנוסף להופעות הרגילות האלבום מכיל גם קטעי מאחוריי הקלעים.

## ביקורות
האלבום זכה לביקורות חיוביות מטעם מבקרי המוזיקה ואף זכה להצלחה במספר מדינות. בין היתר הצליח להגיע למקום הראשון בפלנדריה ובבריטניה. גם בארצות הברית האלבום זכה להצלחה כאשר מכר 18,437 עותקים בשבוע הראשון ליציאתו וגם הוא הגיע למקום הראשון.

בסופו של דבר, הצליח להגיע למעמד זהב במדינה ולמעמד פלטינה כפולה באוסטרליה.

## קישורים חיצוניים

## הערות שוליים

קטגוריה:אלבומי וידאו מ-2008
קטגוריה:אלבומי וידאו של כריסטינה אגילרה
קטגוריה:אלבומי וידאו באנגלית
קטגוריה:אלבומי חברת RCA רקורדס
אנטיפתיה

[300px|ממוזער|השחקנית [בטי דייוויס (משמאל) הייתה ידועה באנטיפתיה שחשה כלפי עמיתתה ג'ואן קרופורד (מימין), רגש אשר בא לידי ביטוי גם על המסך הגדול, כאשר השתיים כיכבו יחד בסרט הקולנוע זוכה פרס האוסקר "מה קרה לבייבי ג'יין?" (1962).]]
**אנטיפתיה** (באנגלית: **Antipathy**) היא התנגדות, מורת רוח, או סלידה רצונית או לא רצונית למשהו או למישהו, וההפך מסימפתיה. בעוד שלעיתים אנטיפתיה מתפתחת בבני-אדם כתוצאה מאירועים או התנסויות שקרו בחייהם, לעיתים היא קיימת גם ללא הסבר רציונלי של סיבה-תוצאה בחייו של האינדיבידואל שחש בה.

לפיכך, המקור לקיומה של אנטיפתיה בבני-אדם נתון להסברים פילוסופיים ופסיכולוגיים שונים, הסברים אשר יש הסבורים שהם משכנעים בעוד אחרים רואים בהם ספקולציות בלבד. ג'ון לוק, פילוסוף מודרני בן המאה ה-17 חקר את ההיבט הפילוסופי של האנטיפתיה פרסם אותו במאמר.

## אנטיפתיה בין אישית
אנטיפתיה בין-אישית מיוחסת לרוב, באופן אי-רציונלי, לגינונים או למאפיינים גופניים מסוימים, הנתפסים כמעידים על תכונות אופי (למשל, עיניים עצומות ועמוקות כסימן לקהות-חושים או לאכזריות). יתר על כן, התחושה השלילית מתרחשת לעיתים במהירות וללא הסבר, מתרחשת באופן מיידי, לא מודע ולא רצוני, ובכך דומה לתהליך אוטומטי או לתגובה רפלקסיבית.

הממצאים האמפיריים של צ'סטר אלכסנדר מראים כי מאפיין חשוב של אנטיפתיה הוא שהם "שוליים לתודעה רפלקטיבית". אלכסנדר ביסס מסקנה זו על העובדה שרבים מהנבדקים במחקר דיווחו שמעולם לא חשבו הרבה על האנטיפתיות שלהם, לא ניסו לנתח אותה או לדון בה עם אחרים.

סימפתיה ואנטיפתיה משנים את ההתנהגות החברתית. אף על פי שבדרך כלל משערים כי אנטיפתיה גורמת להימנעות, ישנם מחקרים אמפיריים שאספו ראיות לכך שתגובה אנטיפתטית לאובייקטים לא באה בעקבות מאמץ כלשהו להימנע ממפגשים עתידיים.
### פסיכולוגיה אישיותית
בפסיכולוגיה אישיותית , אנטיפתיה עשויה להיות קשורה לנעימות נמוכה.

### פסאודו-אנטיפתיה
סופי בראיינט  הבחינה בהתפתחותה של פסאודו-אנטיפתיה המורכבת מ"פרשנות רשלנית ושרירותית של מעשיו וביטוייו של אדם אחר בהתאם לצד הגרוע ביותר של האדם העצמי". במילים אחרות, אנשים נוטים להקרין על אחרים את הליקויים שלהם ולא אוהבים אותם או שונאים אותם. פסאודו-אנטיפתיה מבוססת על הידע (המרומז) אודות הצדדים השליליים של אופיו של האדם עצמו. בראיינט משווה את התחושה המתקבלת עם "תחושת טיהור מסוימת ושגויה".

## ראו גם
* אמפתיה
* סימפתיה

## קישורים חיצוניים

* 

## הערות שוליים

קטגוריה:רגשות
Alive (אלבום)

**Alive** (בעברית: **חיה**) הוא אלבום האולפן השני של הזמרת-יוצרת האמריקאית, ג'סי ג'יי. האלבום יצא לאור ב-23 בספטמבר 2013, על ידי חברות התקליטים לאווה רקורדס ויוניברסל רפבליק. מתוך האלבום יצאו שלושה סינגלים.

עם יציאתו נכנס האלבום אל המקום השלישי במצעד האלבומים הבריטי.

## רקע
באלבום מתארחים הראפרים ביג שון ודיזי רסקל ביחד עם הזמרות בקי ג'י וברנדי נורווד. בדומה לאלבום הקודם גם באלבום הזה הזמרת הייתה שותפה לכתיבת כל השירים באלבום כאשר באחד מהשירים השתתפה בכתיבה גם הזמרת סיה.

עם יציאתו, קיבל האלבום ביקורות מעורבות ממבקרי המוזיקה אשר שיבחו את היכולות הווקאליות של הזמרת אך כינו את האלבום כ"גנרי". מבחינה מוזיקלית האלבום הוא אלבום פופ ו-R&B אשר מכיל גם השפעות של מוזיקת נשמה, פופ-רוק, דאנס-פופ והיפ-הופ.

## הצלחה
עם יציאתו, הגיע האלבום אל המקום השלישי במצעד האלבומים הבריטי. מהאלבום יצאו שלושה סינגלים: "Wild" ו-"It's My Party" אשר הגיעו לחמישייה הפותחת בבריטניה ו-"Thunder" אשר הגיע למקום ה-18 בבריטניה.

על מנת לקדם את האלבום, יצאה הזמרת לסיבוב ההופעות "Alive Tour" אשר התקיים באמריקה הדרומית, אסיה ואירופה.

## רשימת רצועות

## קישורים חיצוניים

## הערות שוליים

קטגוריה:אלבומי ג'סי ג'יי
קטגוריה:אלבומים באנגלית
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי ד"ר לוק
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי סירקט
קטגוריה:אלבומים שהופקו על ידי רודני ג'רקינס
קטגוריה:אלבומי חברת יוניברסל ריפבליק רקורדס
קטגוריה:אלבומי חברת לוה רקורדס